Ritva Juhanto

Ritva Anneli Juhanto (19. maaliskuuta 1937 Helsinki – 25. kesäkuuta 2000 Helsinki) oli suomalainen näyttelijä.

Juhanto näytteli vuodesta 1963 Turun kaupunginteatterissa, josta jäi eläkkeelle 1997. Ennen Turun kauttaan hän työskenteli lyhyen aikaa Oulun, Kotkan, Joensuun ja viimeiseksi Lahden teattereissa.

Juhanto näytteli myös muutamassa elokuvassa. Ensimmäisen elokuvaroolinsa hän teki teini-ikäisenä Roland af Hällströmin elokuvassa Putkinotko (1954). Rakastuneessa rammassa (1975) hän näytteli povari Signe Lundellia. Lisäksi hänellä oli pieni rooli myös esimerkiksi elokuvissa Tulipää (1980) ja Ihmiselon ihanuus ja kurjuus (1988).

Juhanto oli naimisissa näyttelijä Kapo Mannon kanssa vuodesta 1956 aina tämän kuolemaan asti 1977. Näyttelijä ja imitaattori Erja Manto on heidän tyttärensä.

Lähteet 
 
 

Suomalaiset näyttelijät
Vuonna 1937 syntyneet
Vuonna 2000 kuolleet